es en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da hu da de da da da da da da nn da da da da da da da da da da da da da da da da da da da en en da da en da da sv da da fr en da de da da de fr da de nl da da da en da da da da da fr ceb en nl ceb fr de da da
DIY-havedam: Lav en oase med en nem havedam | ISABELLAS
Du behøver ikke en stor havedam for at få stor glæde af lidt vand i haven. Se her, hvordan du laver en nem og hyggelig havedam i bedste gør det selv stil.
Det summer af liv, og åkandernes smukke blomster fortæller, at her er et lille vandparadis. Der er rygsvømmere og dafnier i vandet, skøjteløbere på vandoverfladen, guldsmede og farvestrålende vandnymfer i luften og kravlende insekter på planterne. Et lille havebassin kan hurtigt komme til at danne rammen om en unik diversitet, der beriger haven.
Skab en oase med en nem havedam
Når du flytter vand ind i haven, kommer der en ny verden af dyr og planter. Planterne kan fx være siv og åkander, som du kan købe på planteskolen - og dyrene vil komme helt af sig selv.
En nem måde at få vand i haven på er at købe et kar af en vis størrelse. Det kan være en murerbalje eller et trækar. Her kan du se, hvordan du laver en fin havedam af begge dele.
Nøkkeroser - nyttige åkander i havedammen
5 nemme fisk og nyttige dyr til din havedam
Se trin for trin-guides til de 2 nemme havedamme
En murerbalje af plastik er en billig vej til vand i haven, men ikke så køn at have stående. En oplagt idé er at skjule den ved at grave den ned. Sådan gør du:
Stik formen på baljen af. selvom baljen kun er på 90 l, fylder jorden godt op, når der graves. Før du går i gang med at grave, så læg en presenning ud, så jorden ikke spildes på græsset. Op i trillebøren med den brugte jord. resterne kan herefter nemt flyttes væk.
Grav et hul som er lidt større end baljen, så der er plads til at rykke lidt på den. Sørg for, at baljen står vandret, og at underlaget er stabilt. Nu lægges lidt af jorden tilbage rundt om baljen.
Fyld vand i baljen, og sikr dig, at baljen forbliver i vater.
TIP: Vend murerbaljen på hovedet, og stik en kant af med en skarp spade. Så har du form og størrelse på hullet.
Nu kommer det sjove, for der skal naturligvis vandplanter i baljen. En åkande kan stå direkte på bunden. Vandplanter der står i vandoverfladen, må klodses op med en sten eller omvendte potter.
5 herlige vandplanter til havedammen
En brugt vin- eller whiskytønde, der er savet over, kan bruges som en dekorativ og hyggelig lille havedam. Trækarret er i sig selv smukt og giver et særligt præg.
Sådan laver du havedam af vindtønde:
Tønden skal vandmættes, før den kan holde tæt. Det gøres ved at fylde den op med vand, hvorved træstavene langsomt udvider sig. Det vil i starten være lidt utæt, så der skal fyldes vand på løbende. Vandmætningen kan tage adskillige dage. Når tøndens træstave først er svulmet op, kan den holde vand uden problemer.
Når tønden er mættet, og du har fundet den rette placering, fyldes den med rent vand.
Åkander sættes ned i de kurve, der følger med, når de købes - eller de pakkes ind i specielle net, der kan holde på jord og eventuel gødning.
Planter, der skal stå i vandoverfladen, stilles på omvendte potter eller sten.
TIP: I længere varme perioder bør vandet i dine baljer skiftes ofte, så det er friskt. Ellers kan der opstå lugtgener.
VILD MED GRØN DIY? FÅ MERE INSPIRATION PÅ VORES YOUTUBE PROFIL
diy grønne gøremål havedam vandplanter
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik